नमिता सर्माया UPSC आनजादनि Pre-Examination आव खेबब्रै फेल जादोंमोन, थेवबो गोसोखौ लोरबां खालामालासे आरो आनजादनि थाखाय बांसिनै फरायदों आरो थियारि जादोंमोन। बेनि उनाव 5थि खेब आनजादाव जिरायनानै इन्टारभिउसिम सहैनो हादोंमोनब्लाबो फाइनेलाव उथ्रिसार जानो हायाखैमोन। खनले खनले फेल जाबायनि उनावबो बिथाङा गोसोखौ लोरबां खालामाखै, जेननायखौ मानियाखै। 6थि खेबनि थाखाय आरोबाव UPSC आनजादखौ होनो थाखाय थियारि जाना उनाव बिथाङा 6थि खेबाव जाफुंसारनायखौ मोननो हादों। गोब्राब नाजाबाय थानायनि गेजेरजों 2018 माइथायाव UPSC आनजादखौ पास खालामनो हायो आरो गावनि सिमांखौ जाफुंसार महर होयो । नमिता सर्माया All India Rank 145 आव मोननो हायो आरो IAS अपिसार महरै सायख’जायो। नमिता सर्मानि गोब्राब नाजानायनि गेजेरजों जाफुंसार महर मोननो हानाया गोबां सुबुंखौनो थुलुंगाखां होदों । बिथाङा SSC CGL आवबो 2016 माइथायाव पास खालामनो हादोंमोन। साख्रि मावबाय थानायनि गेजेरजोंबो बिथाङा UPSC आनजादनि थाखाय थियारि जानानै गावखौनो जाफुंसार महरै सिनायथि होनो हादों ।